Video wys hoe rowers polisieman doodskiet‘n Skermskoot uit die video. Maroela Media het destyds berig dat die rooftog op 29 Julie by die Vosloorus Crossing-winkelsentrum plaasgevind het. Volgens die polisie het twee beamptes patrollie in die omgewing gedoen en was hulle nie bewus van die rooftog nie. Die beamptes het toevallig op die groep rowers afgekom, waarna die rowers op die beamptes losgebrand het. Volgens die polisie is een van die beamptes noodlottig gewond. Sy kollega is nie beseer nie, maar was erg geskok en is na ŉ nabygeleë hospitaal geneem vir behandeling. Die verdagtes het gevlug in ŉ silwer Nissan Tiida en ŉ wit Audi A4. Die Tiida is later in Vosloorus gevind. Die bestuur van die polisie het reeds sy kommer uitgespreek oor die aantal polisiebeamptes wat vanjaar vermoor is. WAARSKUWING: Die video kan sensitiewe kykers ontstel. [wpvideo 8VKnBpeQ]